## Čítanie s porozumením

###
© Matúš Vojtaššák
www.eskolak.weblahko.sk
Čítanie s porozumením - 8. ročník

K ukážke sa vzťahujú nasledujúce úlohy

### Ukážka 1

"Povedala, že si so mnou zatancuje, ak jej donesiem červené ruže," zvolal mladý študent, "ale v celej mojej záhrade nerastie ani jedna červená ruža." Počul ho slávik vo svojom hniezde na dube a zvedavo vykukol z lístia. "V celej záhrade sa nenájde ani jedna jediná červená ruža!" volal študent a krásne oči sa mu zaliali slzami. " Ach, od akých maličkostí závisí šťastie! Prečítal som všetky knihy múdrych ľudí, ovládam všetky taje filozofie, a predsa nie som šťastný, lebo nemám jednu jedinú červenú ružu." "Hľa, konečne vidím ozajstného milenca!" povedal slávik. "Noc čo noc som o ňom spieval, hoci som ho nepoznal, noc čo noc som rozprával jeho príbeh hviezdam, a teraz ho vidím. Vlasy má tmavé ako kvet hyacintu a pery červené ako ruža, po ktorej túži. No od vášne je jeho tvár bledá ako slonovina a čelo rozryté žiaľom."
(http://aeternum.blog.cz/0908/pribeh-o-slavikovi-a-ruzi, upravené)
1. Napíš, aký umelecký prostriedok pomenúva zvýraznenú časť v ukážke 1!
Odpoveď:
2. Ktoré tvrdenie nie je pravdivé?
A. dievča malo tmavé vlasy
B. študent chcel tancovať
C. slávik hniezdil na dube
D. študent sa venoval filozofii
Odpoveď:
3. V ktorej možnosti je nesprávne napísané slovné spojenie?
A. študentove slzy
B. študentove ruže
C. študentová láska
D. študentova láska
Odpoveď:
4. Aký slovný druh sa nenachádza v podčiarknutej vete?
A. spojka
B. častica
C. zámeno
D. príslovka
Odpoveď:
5. Prídavné meno napísané kurzívou je:
A. druhové
B. abstraktné
C. akostné
D. vzťahové
Odpoveď: